《咏西施菊二首 其二》
清代·黄文灿

旖旎姑苏二十年，馆娃宫里自蹁跹。馥余脂粉偏成宠，秀寄芳葩更足怜。

杨玉堂前西蜀道，虞姬草朽乌江边。浣纱溪上特标异，直把花仙作水仙。

作者简介：黄文灿，字伯章，号省庵，青县抛庄人，康熙二十年（1681）举人，授浙江台州府宁海县知县，敕授文林郎，辛卯秋闱，分校仪经。《黄氏族谱》录其诗。